stanford-oval/wikipedia huggingface dataset:
Juha-Pekka Haataja
Ura > Seuraura > Ruotsin kautta KooKoohon

Haataja siirtyi jatkamaan uraansa kevääseen 2016 asti ulottuvalla sopimuksella Ruotsiin, SHL-joukkue MODO Hockeyn riveihin. Hän oli kevään 2015 karsintasarjassa joukkueen paras pistemies Simon Önerudin ja Emil Petterssonin kanssa tehoilla 1+3=4. Kaudeksi 2015–2016 MODO:n päävalmentajaksi vaihtui kanadalainen Larry Huras, jonka pelitapaan Haataja ei lopulta sopeutunut ja hän jätti joukkueen vain neljän runkosarjaottelun jälkeen. Lokakuussa 2015 Haataja siirtyi loppukauden kattavalla sopimuksella SM-liigan nousijajoukkue KooKoon riveihin. Häntä oli houkuttelemassa sinne joukkueen kapteeni, Haatajalle aiemmin Kärpistä tuttu joukkuetoveri Ari Vallin. Haataja oli KooKoon toiseksi paras maalintekijä ja kolmanneksi paras pistemies tehoilla 14+19=33. Maaliskuussa 2016 hän teki vuoden mittaisen jatkosopimuksen joukkueen kanssa.
Kaudeksi 2016–2017 Haataja nimettiin KooKoon varakapteeniksi. Hän voitti joukkueen sisäisen piste- ja maalipörssin tehoilla 20+21=41. Haataja jakoi liigan maalipörssin kuudennen sijan Pelicansin Vili Sopasen ja TPS:n Tomi Kallion kanssa. Hän oli myös Oscar Eklundin ohella joukkueen ainoa kauden kaikki 60 runkosarjaottelua pelannut pelaaja. Haataja palasi kaudeksi 2017–2018 vuoden mittaisella sopimuksella Helsingin IFK:hon. Hänet nimettiin joukkueen varakapteeniksi. Haataja jakoi 13 osumallaan HIFK:n sisäisen maalipörssin kolmannen sijan Juhani Tyrväisen ja Joonas Raskin kanssa. Pudotuspeleissä hän voitti tehoilla 4+6=10 joukkueen sisäisen maalipörssin sekä jakoi sisäisen pistepörssin voiton Jarkko Malisen ja Patrik Carlssonin kanssa. Haataja jakoi koko pudotuspelien tehotilaston voiton Tapparan Niko Mikkolan kanssa lukemalla +9. Kuudennessä puolivälieräottelussa 29. maaliskuuta 2018 JYPiä vastaan hän ratkaisi joukkueelle välieräpaikan tehtyään HIFK:n 2–1-voittomaalin kahden miehen ylivoimalla. Haataja voitti kauden päätteeksi SM-pronssia.
Haataja palasi kaudeksi 2018–2019 kaksivuotisella sopimuksella KooKoohon. Hänet nimettiin joukkueen varakapteeniksi. Kaudella 2019–2020, 20. marraskuuta 2019 Haataja teki liigauransa 95. ylivoimamaalin, jolla hän nousi SM-liigan kaikkien aikojen eniten ylivoimamaaleja runkosarjassa tehneeksi pelaajaksi ohittaen Janne Ojasen. Haataja jakoi tehoilla 17+33=50 KooKoon sisäisen pistepörssin voiton Kim Strömbergin kanssa ja he jakoivat koko SM-liigan pistepörssin kahdeksannen sijan.
Kesäkuussa 2020 Haataja kertoi MTV Uutisten haastattelussa halustaan jatkaa pelaajauraansa. Hän kertoi olleensa kiinnostunut sekä ulkomaan että kotimaan sarjoista. Syyskuussa Haataja kuitenkin kertoi sanomalehti Kalevalle lopettaneensa pelaajauransa. Samalla hän kertoi aloittaneensa pelaaja-agenttina 3Goals Promotion -agenttitoimistossa.
Ura > Maajoukkueura

Haataja edusti Suomea MM-kilpailuissa vuonna 2013. Hän pelasi yhteensä 32 A-maaottelua tehopistein 6+5=11. Hän teki A-maajoukkuedebyyttinsä 31. elokuuta 2006 Česká Pojišťovna Cupin avausottelussa Liberecissä Tšekkiä vastaan. Haatajan ensimmäinen A-maajoukkuemaali syntyi 16. joulukuuta 2007 Channel One Cupissa Ruotsia vastaan.
Palkinnot, saavutukset ja ennätykset > Jääkiekon SM-liiga

Oulun Kärpät :
Mestaruus (Kanada-malja): 2003–2004, 2004–2005
Runkosarjan paras maalintekijä (Aarne Honkavaara -palkinto): 2012–2013
Runkosarjan pistepörssin voittaja (Veli-Pekka Ketola -palkinto): 2012–2013
Kuukauden pelaaja: 9/2008, 1/2012, 10/2012
HIFK Hockey :
Mestaruus (Kanada-malja): 2010–2011
Jatkoaikamaalit: 8 kpl
Haataja on eniten jatkoaikamaaleja Liigan runkosarjahistoriassa tehnyt pelaaja
Yksityiselämä

Haatajalla on avioliitostaan ex-vaimonsa Sinin kanssa lapset Inka (s. 2005), Emil (s. 2007) ja Samuel (s. 2011). Vuosina 2014–2015 hän omisti neljänneksen oululaisesta Urheiluravintola Kentästä.
Stronghold: Crusader

| Stronghold: Crusader |
| --- | --- |

Kehittäjä:  Firefly Studios
Julkaisija:  Take 2 Interactive God Games
Jakelija:  Steam ja GOG.com
Pelisarja:  Stronghold
Julkaistu:  31. heinäkuuta 2002
Lajityyppi:  reaaliaikainen strategia, simulaatio
Pelimuoto:  yksinpeli, moninpeli
Ikäluokitus:  PEGI: 12 ESRB: T  Virheellinen ESRB-arvo
Alusta:  Microsoft Windows
Jakelumuoto:  CD
Virallinen sivusto
Lisää peliartikkeleitaVideopelien teemasivulla
Infobox OK  : 
Stronghold: Crusader on Firefly Studiosin kehittämä reaaliaikainen linnanrakentelupeli, joka julkaistiin heinäkuussa 2002. Peli on jatko-osa aikaisemmin ilmestyneelle Strongholdille, mutta ei vaadi sitä toimiakseen.
Uutta

Peli on idealtaan ja grafiikoiltaan lähes identtinen Strongholdin kanssa, mutta monia uudistuksia on tehty.
Peli ei enää sijoitu Eurooppaan vaan Lähi-itään, ja sen takia on mukana uusia vihollislordeja, uusia sotilasyksiköitä, pari uutta rakennusta ja uusia kampanjoita.
Pääkampanjan 50 tehtävän lisäksi on neljä pienempää harjoituskampanjaa ja kaksi muuta pelityyppiä.
Call to Arms opettaa perusasiat valtakunnanrakentamisesta, sotilaiden kouluttamisesta sekä ruoan- ja resurssintuotannosta.
Saladin's Conquest näyttää miten voi voittaa arabien sotilailla muita arabeja sekä eurooppalaisia.
The Kings Crusade opettaa taistelemaan arabeja vastaan.
Crusader States opettaa tuntemaan eri viholliset.
Custom battlessa saa itse valita listasta kartan, valita puolet ja liittolaisuudet.
Castle Builderissa rakennetaan linnaa rauhassa ilman vihollisia.
Näiden lisäksi voi itse tehdä omat kartat.
Uudet sotilasyksiköt eli arabisotilaat saa ostettua, kalliilla, suoraan palkkasotilaina ilman että tarvitsee tehdä pajoissa aseita.
Aavikolla kilpailu viljelysmaasta kovenee, mikä sopii peliin pakottaen aggressiiviseen pelityyliin (tietenkin on karttoja, joissa on vihreää paljonkin).
Jos ei ole viljelymaata ollenkaan, ruokaa, aseita ja resursseja voi ostaa, yleensä kalliilla hinnalla. Vastaavasti resursseja voi myydä ja lisätä siten nopeasti kullan määrää.
Aiheesta muualla

Firefly Studiosin kotisivu
Robert Danielski

| Robert Danielski> Henkilötiedot |
| --- | --- |
Syntynyt: 13. marraskuuta 1977 (ikä 47)
Ammatti:  muusikko
Muusikko
Taiteilijanimi:  Rob-D
Tyylilajit:  death metal black metal
Soittimet:  kitara 
Yhtyeet:  Abused Majesty (2005-)
Levy-yhtiöt:  Empire Records Witching Hour Productions
  [ Muokkaa Wikidatassa ] [ ohje ]  
Robert Danielski (s. 13. marraskuuta 1977 Puola) on puolalainen muusikko, joka tunnetaan parhaiten Abused Majestyn kitaristina.
Diskografia

Cinerarium
Midian (1995,  demo, omakustanne; 2004, Metal Jeers Productions)
Cinis
Vile Angels (2004,  Metal Jeers Productions)
The Last Days of Ouroboros (2007,  Old Temple Productions)
Abused Majesty
Crusade for Immortality (2006,  demo, omakustanne)
...So Man Created God in His Own Image (2008,  Empire Records; 2009, Witching Hour Productions)
Aiheesta muualla

Robert Danielski Encyclopaedia Metallumissa (englanniksi)
| n k Abused Majesty |
| --- | --- |
 Hal  Rob-D  Icanraz  Lukasz Bielem  Vac-V  Flumen   Khopik  Zyzio  Lucas  Socaris  Maar  Yanuary  Wierzba  Sławek  Dracula  Kojot  Ghaez 
Studioalbumit:  Serpenthrone  ...so Man Created God in His Own Image 
Demot:  Thee I Worship  Gods Are With Us  Crusade for Immortality 
Katso myös:  Hermh  Via Mistica  Christ Agony  Devilish Impressions  Naumachia  Pyorrhoea
Luettelo Dead by Daylightin tappajista

Tämä on luettelo kauhupelin Dead by Daylight tappajista sekä niiden voimista.
Tappajien taustatarina ei liity hahmolla pelaamiseen eikä hahmon pelattavuuteen, mutta kertoo kuinka heistä tuli verenhimoisia tappajia, jotka jahtaavat nyt selviytyjiä pelissä. Taustatarina on nähtävillä kevyesti pelissä, mutta tarinaan voi syventyä tekemällä tehtäviä eli Tomeja pelissä.
Tappajat

Pelissä on 36 eri päätappajaa sekä 26 sivutappajaa. Päätappajalla on erilaisia nopeuksia, pituuksia, terror radiuksen kokoja sekä voimia.
Tappajien sivuhahmojen nopeus, pituus, terror radius ja voima on sama kuin mikä kyseisen sivutappajan päätappajalla on.
Luettelo päätappajista > The Trapper

Taustatarina
Trapper eli Evan MacMillanon luonteeltaan henkilö joka idolisoi aina isäänsä Archie MacMillania ja teki kaikkensa hänen puolestaan. Kun hänen isänsä mielenterveys romuttui pahasti, Evan alkoi murhaamaan ihmisiä ja Evanista tuli hänen isänsä toimeenpanijana suuri massamurhaaja.
Perusteet
Trapper on pelin ensimmäinen tappaja.
| Perusteet |
| --- | --- |
Ääninäyttelijä: Filip Ivanovic
Julkaistu peliin: 14. kesäkuuta 2016
Saatavuus: Ilmainen
Nopeus: 4.6 metriä sekunnissa (115%)
Terror radius: 32 metriä
Korkeus: Pitkä
Vaikeusaste (Pelin mukaan): Helppo
Voima
Trapperin voima on Karhun ansat.
Trapper aloittaa pelin mukanaan kaksi karhun ansaa ja hän voi kantaa ansoja mukanaan enintään kaksi ansaa kerrallaan. Useampi karhun ansa syntyy satunnaisesti kenttään ja pelaaja voi poimia niitä jos hänellä on mukanaan alle kaksi karhun ansaa.
Trapperin asettaessa ansan maahan hän saa viiden sekunnin ajan nopeutta. Jos selviytyjä juoksee ansaan, hän jää siihen hetkellisesti jumiin ja muuttuu loukkaantuneeksi. Myös Trapper voi astua ansoihinsa mutta tällöin hän jähmettyy hetkeksi ja jatkaa sitten normaalisti matkaa.
Selviytyjät voivat purkaa ansoja jolloin ne muuttuvat vaarattomiksi, mutta Trapper voi aktivoida ne uudelleen.
Luettelo päätappajista > The Wraith

Taustatarina
The Wraith eli Philip Ojomo jätti vanhan elämän taakseen ja lähti tyhjin käsin uuteen kaupunkiin. Philip sai töitä autokorjaamosta jossa harjoitettiin hämärää liiketoimintaa ja sen mahdollistamiseksi poliiseja lahjottiin. Tämä ei kuitenkaan haitannut Philipiä niin kauan kun häntä ei sekoitettu asiaan. Korjaamolla Philip korjasi autoa ja käsitteli murskainta. Philip näki vahingossa erään auton kohdalla kuinka verta valui ulos murskaamattomasta autosta, kun Philip avasi auton takakontin ja hän löysi sieltä nuoren miehen jonka kädet oli sidottu ja silmistä paistoi paniikki. Philip vapautti miehen joka ehti juosta vain 10 askelta ennen kuin Philipin pomo pysäytti miehen ja tappoi hänet. Philip vaati vastauksia ja hänelle selitettiin ettei Philip ollut mitään muuta kuin teloittaja sillä useammassa autossa oli sielu ja tämä oli palvelu jonka romuttamo tarjosi "tietyille asiakkaille". Philip raivostui tästä ja hänen sisällään heräsi peto, hän heitti pomonsa murskaimeen ja tappoi hänet. Tämän jälkeen Philip poistui eikä häntä näkynyt sen jälkeen.
Perusteet
| Perusteet |  |
| --- | --- |
Ääninäyttelijä: Filip Ivanovic
Julkaistu peliin: 14. kesäkuuta 2016
Saatavuus: Ilmainen
Nopeus (Kehollisena): 4.6 metriä sekunnissa (115%)
Nopeus (Haamuna): 6 metriä sekunnissa (150%)
Terror radius (Kehollisena): 32 metriä
Terror radius (Haamuna): 0 metriä
Korkeus: Pitkä
Vaikeusaste (Pelin mukaan): Helppo
Voima
Wraithin voima on kello nimeltä Wailing bell
Kun Wraith soittaa kelloaan hän muuttuu haamun ja kehollisen olomuotonsa välillä. Kellonsoitto hidastaa pelaajaa hetkellisesti.
Haamuna ollessaan hän saa efektin nimeltä "Undetectable" ja menettää terror radiuksensa kokonaan, hän myös liikkuu haamuna 35% nopeammin ja on näkymätön selviytyjille jotka ovat yli 20 metrin päässä hänestä. Kun hän soittaa kelloaan uudelleen hän tulee näkyväksi ja saa 1 sekunnin ajan lisänopeutta. Hän voi soittaa kelloaan uudelleen ja muuttua takaisin haamuksi.
Luettelo päätappajista > The Hillbilly

Taustatarina
The Hillbilly eli Max Thompson Jr. syntyi maatilalle perheeseen johon häntä ei haluttu. Hänen vanhempansa häpesivät Maxia ja lukitsivat hänet huoneeseen, jossa häntä syötettiin seinässä olevan reiän kautta. Max lopulta karkasi huoneesta ja kosti vanhemmilleen murhaamalla heidät, koska he olivat kasvatuksen sijaan kiduttaneet häntä. Teon jälkeen hän jatkoi elämäänsä maatilalla ja purki vihaansa maatilan eläimiin, jotka saivat juosta vapaana. Max pääsi lopulta irti kahleistaan ja juoksi maissipeltojen läpi jahdaten ja teurastaen kaiken mitä hän sattui löytämään.
Perusteet
| Perusteet |
| --- | --- |
Ääninäyttelijä: Filip Ivanovic
Julkaistu peliin: 14. kesäkuuta 2016
Saatavuus: Ilmainen
Nopeus (Kävellen): 4.6 metriä sekunnissa (115%)
Nopeus (Sahajuoksu): 10.12 metriä sekunnissa (253%)
Nopeus (Ylikuumentununeena): 13 metriä sekunnissa
Terror radius: 32 metriä
Korkeus: Pitkä
Vaikeusaste (Pelin mukaan): Normaali
Voima
Hillbillyn voima on Moottorisaha sekä sahajuoksu.
Hillbilly voi lyömisen sijaan käyttää selviytyjiin moottorisahaa jolloin he kaatuvat maahan heti yhdestä iskusta. Ilman sahankäyttöä selviytyjä kaadetaan kahdella iskulla.
Sahajuoksu antaa pelaajalle erittäin suuren nopeuden jossa hän kulkee 10.12 metriä sekunnissa, mutta hänen ohjattavuutensa hankaloituu huomattavasti ja kääntyminen on hankalaa. Sahan käyttö ja lataaminen ylikuumentaa sahaa, jos saha ylikuumenee kokonaan Hillbillyn nopeus kasvaa vielä entisestään ja lataa sahajuoksun nopeammin.
Luettelo päätappajista > The Nurse

Taustatarina
The Nurse eli Sally Smithson saapui kaupunkiin haaveillen lasten naurusta sekä hymystä ympäri puista taloa, jonka hänen miehensä Andrew oli itse rakentanut. Andrew työskenteli vaarallisessa työssä metsurina, kunnes Andrewn pomo vieraili yhtenä päivänä Sallyn luona kertoen huonoja uutisia: Andrew oli menehtynyt töissä. Sally oli nyt yksin eikä hänellä ollut edes ruokaa pöydässä. Ilman muita vaihtoehtoja hän lähti etsimään töitä. Ainoa työ jonka hän sai oli Crotus Prenn Asylumista josta kukaan ei hakisi töitä elleivät he olisi työn suuressa tarpeessa. Sally joutui aloittamaan pohjalta tehden raskaita yövuoroja. Kuitenkin kaiken kokemansa kauhun jälkeen hänen mielensä sai tarpeeksi ja hän sekosi. Hän yritti pelastaa kärsineet ja uskoi että ainoa tapa estää tartunnan leviäminen oli puhdistaa sairaiden epäpuhtaudet. Eräänä syyskuun aamuna henkilökunta saapui töihin ja löysi yli 50 potilasta ja 4 henkilökunnan jäsentä murhattuna, kun Sally keinui hiljaa nurkassa.
Perusteet
| Perusteet |  |
| --- | --- |
Ääninäyttelijä: Anais Renevey
Julkaistu peliin: 18. elokuuta 2016
Saatavuus: Ilmainen
Nopeus: 3.85 metriä sekunnissa (96.25%)
Terror Radius: 32 metriä
Korkeus: Keskiverto
Vaikeusaste (Pelin mukaan): Erittäin vaikea
Voima
Nursen voima on Räpäytykset eli Blinkit
Koska Nursen kävelee selviytyjiä hitaammin, hän kulkee käyttäen räpäytyksiä. Nurse aloittaa pelin kahdella tokenilla. Jokainen räpäytys maksaa yhden tokenin, mutta pelaaja saa automaattisesti yhden tokenin takaisin aina kolmen sekunnin välein.
Pelaaja voi alkaa lataamaan räpäytystä ja pelaajan kulkema matka riippuu latauksen kestosta. Kun pelaaja aktivoi räpäytyksen hän teleporttaa suoraa linjaa eteenpäin kaikkien esteiden, seinien ja selviytyjien lävitse. Räpäytyksen jälkeen pelaaja voi pyrkiä lyömään selviytyjää tai alkaa lataamaan toista räpäytystä, jos hän alkaa lataamaan toista räpäytystä hänellä on 1.5 sekuntia aikaa aktivoida seuraava räpäytys ja jos hän epäonnistuu tässä niin Nurse väsyy kahdeksi sekunniksi ja kulkee sen aikaa hyvin hitaasti. Jos pelaaja käyttää toisenkin räpäytyksen, hän voi räpäytyksen jälkeen yrittää lyödä selviytyjää. Toisen räpäytyksen jälkeen Nurse väsyy automaattisesti kahdeksi sekunniksi. Onnistunut lyönti lisää väsymyksen kestoa yhdellä sekunnilla.
Luettelo sivutappajista

Sivutappajat ovat käytännössä asuja jotka ostetaan jollekin päätappajalle mutta nämä asut muuttavat päätappajan identiteetin joksikin toiseksi.
Sivutappajat omaavat samat perusteet sekä voimat kuin mitä hänen päätappajallaan on.
| Sivutappajat |
| --- | --- |
Sivutappaja: Päätappaja
Naughty Bear: The Trapper
The Krampus: The Trapper
The Birch: The Hag
The Chatterer: The Cenobite
Eddie's Tribute: The Dredge
HUNK: The Legion
The Look-See: The Doctor
Pharaoh Eddie: The Doctor
The Mordeo: The Huntress
The Baba Yaga: The Huntress
The Were-Elk: The Huntress
Samurai Eddie: The Oni
The Armoured Titan: The Oni
The Minotaur: The Oni
Stranger Eddie: The Deathslinger
Tiffany Valentine (The Good Gal): The Good Guy
William Birkin: The Blight
The Ferryman: The Blight
Xenomorph Queen: The Xenomorph
Grid Xenomorph: The Xenomorph
Xenomorph Clone: The Xenomorph
The Draugr: The Knight
The Jabberwock: The Artist
The War Hammer Titan: The Spirit
The God of Desire: The Trickster
The Rotten Remains: The Onryō
Jakub Kindl

| Jakub Kindl |
| --- | --- |

Henkilötiedot
Syntynyt: 10. helmikuuta 1987 (ikä 37) Šumperk, Tšekkoslovakia
Kansalaisuus:   Tšekki
Jääkiekkoilija
Pelipaikka:  puolustaja
Maila:  vasen
Pituus:  190 cm
Paino:  90 kg
Seura
Seura:  JoKP
Sarja:  Mestis
Pelinumero:  4
Pelaajaura
Pääsarjaura:  2002–
Aik. seurat:  HC Pardubice (ČEL) Grand Rapids Griffins (AHL) HC Pardubice (ČEL) Detroit Red Wings (NHL) Springfield Thunderbirds (AHL) Kölner Haie (DEL) HC Plzen (ČEL) Storhamar Ishockey (Norja)
NHL-varaus:  19. varaus, 2005 Detroit Red Wings
Jakub Kindl (s. 10. helmikuuta 1987 Šumperk, Tšekkoslovakia) on tšekkiläinen jääkiekkopuolustaja, joka pelaa Mestis-joukkue Joensuun Kiekko-Pojissa. Detroit Red Wings varasi hänet ensimmäisellä kierroksella 19. pelaajana NHL:n varaustilaisuudessa 2005. Isokokoisen Kindlin vahvuudet ovat kiekollinen peli ja liikkuvuus.
Ura > Seuraura

Kindl on HC Šumperkin kasvatti. Hän oli ikäluokkansa lupaavimpia pelaajia Euroopassa. Kindl siirtyi 14-vuotiaana HC Pardubiceen, jonka U20-joukkueessa hän voitti Tšekinmestaruuden. Hän teki seuraavalla kaudella 2002–2003 vain 15-vuotiaana debyyttinsä Tšekin Extraliigassa. Kaudella 2003–2004 Kindl pelasi yhden pelin lainalla maan toiseksi korkeimmalla sarjatasolla 1. Národní Hokejová Ligan HC VCES Hradec Královéssa. Pääsoin hän pelasi kauden kuitenkin Pardubicen U20-joukkueessa, jossa Kindl oli tehoilla 4+14=18 sarjan kahdeksanneksi tehokkain puolustaja.
OHL-joukkue Kitchener Rangers varasi Kindlin viidentenä pelaajana CHL:n varaustilaisuudessa 2004. Hän siirtyi joukkueeseen kaudeksi 2004–2005, mutta Kindlillä oli ensimmäisellä kaudellaan sopeutumisvaikeuksia ja 62 runkosarjaottelua toivat tehot 3+11=14. Tästä huolimatta Detroit Red Wings huomasi hänessä potentiaalin ja varasi Kindlin ensimmäisellä kierroksella 19. pelaajana NHL:n varaustilaisuudessa 2005. Hän tekikin toisella kaudellaan 2005–2006 läpimurtonsa OHL:ssä, valittiin marraskuun 2005 pelaajaksi ja oli tehoilla 12+46=58 Rangersin tehokkain sekä OHL:n kuudenneksi tehokkain puolustaja. Kindl pelasi myös kolmen ottelun verran AHL-joukkue Grand Rapids Griffinsissä keväällä 2006. Hän pelasi Rangersissa vielä kauden 2006–2007, jolloin Kindl oli tehoilla 11+44=55 jälleen joukkueen tehokkain puolustaja. Hän sijoittui puolustajien pistepörssissä kahdeksanneksi ja valittiin kauden päätteeksi OHL:n toiseen tähdistökentälliseen. Kindl pelasi taas Griffinsissä keväällä 2007, jolloin hän esiintyi seitsemässä playoff-ottelussa.
Kaudeksi 2007–2008 Kindl siirtyi kolmivuotisella tulokassopimuksella Detroit Red Wingsin organisaatioon. Hän pelasi kaksi ensimmäistä kauttaan kokonaan AHL-joukkue Grand Rapids Griffinsissä. Kindl pelasi jälkimmäisellä kaudella 2008–2009 myös AHL:n tähdistöottelussa. Heinäkuussa 2009 hän teki kolmivuotisen jatkosopimuksen Red Wingsin kanssa. Kaudella 2009–2010 Kindl teki NHL-debyyttinsä ja pelasi kolme runkosarjaottelua ilman tehopisteitä. Kaudella 2010–2011 hän pelasi NHL:ssä 48 runkosarjaottelua tehoin 2+2=4. Kindl teki NHL-uransa avausmaalin 20. tammikuuta 2011 St. Louis Bluesin Jaroslav Halákin taakse. Kind siityi Detroitista Floridaan 2016 helmikuussa, vaihdossa Detroit sai kuudennen kierroksen varausvuoron vuodelle 2017.
Ura > Maajoukkueura

Kindl pelasi alle 20-vuotiaiden MM-kilpailuissa vuosina 2006 ja 2007. Hän oli jälkimmäisessä turnauksessa neljällä syöttöpisteellään Tšekin tehokkain puolustaja.
Muuta

Kindlin pikkuveli Denis pelaa hyökkääjänä Tšekin pääsarjatasolla HC Pardubicessä.
Toyota Hilux

Toyota Hilux on Toyotan lava-automalli. Hilux on ollut Toyotan mallistossa vuodesta 1968 lähtien. Auton viimeisin, kahdeksas sukupolvi esiteltiin vuonna 2015. Moottorivaihtoehtoina on 2,5- ja 3-litraiset D-4D-dieselmoottorit ja korimalleina on Extra Cab ja Double Cab. Lava lyhenee ohjaamon pidentyessä, auton kokonaispituuden ollessa 5260 mm. Kaikki suomessa myytävät Hiluxit ovat nelivetoisia. Vuoden 2005 jälkeen Hiluxia ei ole enää valmistettu Japanissa, ja Suomeen myytävät mallit valmistetaan Etelä-Afrikassa (Double Cab) tai Thaimaassa (Extra Cab).
2013 Toyota Hilux
Ensimmäinen sukupolvi (1968-1972)

| Toyota Hilux N10 |
| --- | --- |

Tekniset tiedot
Vetotapa:  takavetoinen
Mitat
Massa:  1040 kg
Pituus:  4215 mm
Akseliväli:  2540 mm
Hiluxin tuotanto alkoi maaliskuussa 1968 RN10-mallilla. Se oli lyhytakselivälinen ja bensiinimoottori oli 1,5-litrainen, joka tuotti 57 kW (77 HP); tämä mahdollisti luvatun 130 km/h huippunopeuden. Helmikuussa 1971 moottori päivitettiin 1,6-litraiseksi. Huhtikuussa 1969 esiteltiin pitkäakselivälinen malli. Vaihteisto oli 4-vaihteinen manuaali.
Autossa oli edessä kolmiotukivarret ja kierrejouset, takana jäykkä akseli ja lehtijouset.
Toinen sukupolvi (1972-1978)

| Toyota Hilux N20 |
| --- | --- |

Tekniset tiedot
Vetotapa:  takavetoinen
Mitat
Massa:  1090-1110 kg
Pituus:  4275 tai 4680 mm
Akseliväli:  2580 tai 2795 mm
Leveys:  1580mm
Toukokuussa 1972 esiteltiin seuraavan sukupolven Hilux. Lyhyt malli RN20 ja pitkä, 225 cm lavalla oleva RN25. Moottorivaihtoehdot olivat 1,6-litrainen 61 kW (83 hp) ja 2,0- litrainen 78 kW (105 hp). Vaihteistona oli 4-vaihteinen manuaali joko lattia- tai rattivaihteella. Pohjois-Amerikassa valikoimaan kuului myös 3-vaihteinen automaatti ja 2,2-litrainen moottori.
Kolmas sukupolvi (1978-1983)

| Toyota Hilux N30 |
| --- | --- |

Korimalli:  2 tai 4 ovinen avolava
Tekniset tiedot
Vetotapa:  taka- tai neliveto
Mitat
Massa:  1050-1080
Uudelleensuunniteltu Hilux esiteltiin vuonna 1978 ja nelivetomalli vuonna 1979. Nelivetomallissa käytettiin samoja osia kuin isommassa Toyota Landcruiserissa ja neliveto oli saatavilla vain tehokkaampien 18R- (2,0 l), 20R- (2,2 l), 22R- (2,4 l) ja L- (2,2 l) dieselmoottorin kanssa. Dieselmoottori tuli valikoimaan jo vuonna 1979 mutta sitä myytiin aluksi vain takavetoisiin malleihin, vasta vuonna 1983 se oli saatavilla nelivetoisiin. Vaihteistona oli 4- tai 5-vaihteinen manuaali tai 3-vaihteinen automaatti.